Bis eini ins 18. Joahundat woan in Mexico scho de Mestizn de Meran im Voik. Se san de Mischlingsnochkumman vo de Schpania und de Indianaweibal. Und de hom se söwa Mexikana gnennt. Da Jesuit Francisco Javier Clavijero (1731-1787) woa a intaressiada Mensch dea se um de Gschicht vo de Indiana kimmad hod. Und so hod a aa merana Sagn und Mythn keat. Darunta, vamuatli a de, das de Mexica uaschprüngli vo oan mythischn See und Oat Atzal ostauma soitn. Und do ea gmoand hod das faninftiga warad waun ma de Mexica itzt Aztekn nena dadat, damid mas ned oiwei mid de Mestizn fawextlt, de se jo Mexicanos gnennt hom.